Document ID: /roh_data/filtered/fineweb-2-filterrobots_roh.jsonl.gz/9203

cuntegn
Open air Lumnezia 2017
Pervi da quels trais acts stuais ir al Open Air Lumnezia
Il program musical da la 33avla ediziun dal pli grond festival dal Grischun stat. Ils organisaturs servan ina giada dapli in bel menu musical. Nossa redacziun da musica è ida a la tschertga dals filets – ils filets musicals ch’èn per l’emprima giada en la val da la glisch.
Foals , il link avra en ina nova fanestrada l’Engalterra
- Power-indie-rock zuppà en pel-nursa
- En il decurs dals 12 onns istorgia Foals han els rimnà bain in u l’auter imni da indie-rock en lur repertori. Dramaturgicamain vegnan els inschignus da pachetar lur musica en ina furma intensiva e bumbastica cun plain energia che na lascha betg liber ins pli.
- Tip: Prendai cun vus in segund t-shirt per quest concert!
Nemo , il link avra en ina nova fanestrada Bienna
- La proxima generaziun dal rap svizzer
- Propi vesì Nemo sin il palc n’han ins atgnamain betg. Sia turnea da festivals cumenza per questa stad. Tge che cler gia ussa: el è in bun musicist, el è in intelligent rappunz e cun sia moda e maniera bernaisa vegn el franc a divertir. Las aspectativas èn fitg autas, nus sperain ch’el na vegnia betg a trumpar.
- Tip: na prendai betg cun speranzas – prendai cun blera charezza per il newcomer da l’onn 2016.
Me+Marie, il link avra en ina nova fanestra da Scuol e La Val
- Rock sco noss mund alpin. Ina giada lom e bel – e lura puspè dir e destructiv.
- Per nus rumantschs è Me+Marie la porta tar il grond mund da musica internaziunal. Suenter ch’els han conquistà l’exteriur è quai uss nairas uras ch’els sunan era sin il palc dal pli grond festival en lur patria. Me+Marie èn: fitg blers instruments, trais musicists, da quai ina «Rampensau» ed ina vusch d’aunghel.
- Tip: prendai cun voss saut d’expressiun.
Anc betg chattà il dretg act? Qua l’entir lineup da l’ediziun 2017:
Gievgia, ils 20 da fanadur
|20:00||Ursina||Svizra|
|20:50||D.A.R.I.O.||Svizra|
|21:40||Crimer||Svizra|
|22:30||Catalyst||Svizra|
|23:30||Dabu Fantastic||Svizra|
Venderdi, ils 21 da fanadur
|13:50||Me + Marie||Svizra|
|15:30||Nemo||Svizra|
|17:10||Klischée||Svizra|
|18:50||Milky Chance||Germania|
|20:45||Billy Talent||Canada|
|22:40||Sido||Germania|
|00:40||Alle Farben||Germania|
Sonda, ils 22 da fanadur
|13:10||Delirious Mob Crew||Svizra|
|14:40||Damian Lynn||Svizra|
|16:20||Moop Mama||Germania|
|18:00||Royal Republic||Svezia|
|19:40||Lo & Leduc||Svizra|
|21:40||Foals||Engalterra|
|23:40||Sportfreunde Stiller||Germania|